એ ઘટના બોઈંગ 787 ડ્રીમલાઈનર વિમાનમાં બની હતી. વિમાને અમૃતસરથી દિલ્હી જવા માટે ઉડ્ડયન શરૂ કર્યું હતું અને તરત જ વિમાન આંચકો લાગવાથી હચમચી ગયું હતું. આંચકો લાગવાથી વિમાનની બારી અચાનક એક મહિલા યાત્રી પર પડી હતી. જેને કારણે એ ખૂબ જ ડરી ગઈ હતી. જોકે બહારની તરફની બારી તૂટી નહોતી. આ ઘટનાનો વિડિયો પણ બહાર આવ્યો છે. જેમાં એક એર હોસ્ટેસને 18A સીટની બારીની તૂટી ગયેલી પેનલને ફરી બેસાડતી જોઈ શકાય છે અને બારીની બાજુમાં બેઠેલી અને ગભરાઈ ગયેલી મહિલા પ્રવાસીને તે હિંમત આપવાની કોશિશ કરી રહી છે.